Държавен вестник, бр. 10, 2011 г., стр. 37

БРОЙ  10	
Д Ъ Р Ж А В Е Н  В Е С Т Н И К 	
СТР.  37  
Основните области на обучение през 2010 г. 
са: подобряване на административния капацитет 
на ръководните служители и експерти, вкл. ев­
ропейска администрация – функциониране, про­
цедури и протокол; статистически изследвания; 
чуждоезиково обучение с тематична насоченост 
за напреднали в тази област, както и овладяване 
на втори език на ЕС; информационни техно­
логии, с нов акцент – дистанционно обучение.
През 2010 г. в различните форми на обуче­
ние – курсове, семинари, инструктажи главно със 
служители от ТСБ, консултации в страната и в 
чужбина, проучване на опита на други страни 
и стажове в чужбина – служителите на НСИ 
реализираха общо 480 участия и бяха изразход­
вани 1702 човекодни. 
През 2010 г. служителите на НСИ са участ­
вали в 98 курса за повишаване на квалифика­
цията. В курсове, свързани със статистическите 
изследвания, са участвали 153 служители, а в 
курсове за подобряване на административния 
капацитет – 282. 47 служители са подобрили 
езиковите си умения.
Тези данни показват, че в системата на НСИ 
работят квалифицирани и образовани специ­
алисти. Голяма част от тях са дългогодишни 
служители с натрупан ценен практически опит 
в конкретни статистически области. Делът на 
заетите в системата на НСИ служители с висше 
образование е 76,22 на сто, като за територи­
алните структури делът на заетите висшисти 
е 70,34 на сто. Въпреки това обезпокоителна 
е тенденцията за запазване на сравнително 
висок дял на служителите в териториалните 
статистически бюра, притежаващи средно об­
разование – 29,6 на сто. Запазва се тенденцията 
за продължаване на обучението на служителите 
за повишаване на тяхното образователно ниво. 
Служители от НСИ, продължаващи обучението 
си в български университети през 2010 година
(Брой)
Вид обучение
Общо
ЦУ 
на 
НСИ
ТСБ
Висше образование за по­
лучаване на образовател­
на степен - общо
25
5
20
Доктор
5
3
2
Магистър
13
2
11
Бакалавър
5
-
5
Професионален бакалавър
2
-
2
В същото време през последните години се 
наблюдават негативни тенденции, като заста­
ряване и ускорено текучество на персонала. 
Общо за НСИ през 2010 г. делът на заетите на 
възраст под 50 години е 51,88 на сто, за ЦУ на 
НСИ – 50,97 на сто, и общо за ТСБ – 52,25 на 
сто. В сравнение с 2009 г. се е увеличил про­
центът на заетите под 50 години. Основните 
причини за наблюдаваните обезпокоителни 
тенденции са все още ниското заплащане на 
служителите в държавната администрация и 
спецификата на извършваните дейности в сис­
темата на националната статистика. 
През 2010 г. продължи тенденцията за подо­
бряване на условията на труд въпреки предпри­
етите от правителството мерки за ограничаване 
и съкращаване на капиталовите разходи и 
разходите за текущи ремонти и социално-
битови и културни мероприятия. Във връзка 
със съкращаването на последните разходи не 
бяха извършени и ежегодните профилактични 
прегледи на заетите в НСИ от Службата за 
трудова медицина. През годината беше акту­
ализиран съставът на Комитета по условия на 
труд (КУТ) в квотите на работодателя и на 
работниците и служителите в НСИ. Службата 
по трудова медицина изготви обобщен анализ 
на заболяемостта сред служителите в НСИ през 
2009 г. и излезе с препоръки пред ръководство­
то на НСИ за превенция и профилактика на 
рисковете. Бяха обучени членовете на КУТ и 
ръководителите на административните звена 
относно първоначално и периодично обучение 
по здравословни и безопасни условия на труд 
съгласно приетата нова нормативна уредба в 
областта на обучението и инструктажа по без­
опасност и здраве при работа в края на 2009 г. 
Във връзка с това Комитетът по условия на 
труд при НСИ прие изцяло нови Вътрешни 
правила за провеждането на периодично обу­
чение и инструктаж на работниците и служи­
телите в Националния статистически институт 
за осигуряване на здравословни и безопасни 
условия на труд, с което бе усъвършенствана 
ведомствената нормативна база и оптимизи­
рана работата в тази област. На тази основа и 
в съответствие с новите структурни и кадрови 
промени през годината беше актуализирана 
заповедта на председателя на НСИ за длъж­
ностните лица – служители, които извършват 
началния, извънредния и периодичните ин­
структажи в отделните административни звена.
Бюджет
Изпълнението на бюджета на НСИ за 2010 г. 
е съгласно приетия държавен бюджет за 2010 г. 
и съобразено с рестрикциите, наложени през 
текущата финансова година за всички бю­
джетни организации с ПМС № 163 от 2010 г. 
(приложение 1).
Планираните приходи са изпълнени спря­
мо плана към 31.10.2010 г. – 93,78 %. От тях 
полученото финансиране по международни 
програми и проекти е 76,56 %.
Изпълнението на общия размер на разхо­
дите за същия период е 69,68 %, в т.ч. текуща 
издръжка (заплати, други възнаграждения и 
плащания на персонала и издръжка) – 82,06 %. 
Националният статистически институт и 
другите органи на статистиката изпълниха 
задачите, включени в Националната статис­
тическа програма и Плана за дейността на 
НСИ за 2010 г., независимо от ресурсните 
ограничения. Може да се обобщи, че през 
2010 г. са постигнати положителни резултати 
и по изпълнението на Стратегията за развитие 
на Националната статистическа система през 
периода 2008 – 2012 г.